ᱟᱫᱤᱞᱟᱵᱟᱫᱽ ᱦᱚᱱᱚᱛ

ᱟᱫᱤᱞᱟᱵᱟᱫᱽ ᱦᱚᱱᱚᱛ ᱫᱚ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱠᱚᱧᱮ ᱥᱤᱧᱚᱛ ᱟᱨ ᱛᱟᱞᱢᱟ ᱥᱤᱧᱚᱛ ᱨᱮᱱᱟᱜ ᱫᱩᱣᱟᱹᱨ ᱦᱚᱨ  ᱦᱚᱱᱚᱛ (gateway district) ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾ ᱟᱫᱤᱞᱟᱵᱟᱫᱽ ᱱᱟᱜᱟᱨ ᱫᱚ ᱟᱫᱤᱞᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

 ᱱᱟᱜᱟᱢ 
ᱠᱩᱛᱩᱵᱽ ᱥᱟᱦᱤ ᱟᱜ ᱥᱟᱥᱚᱱ ᱚᱠᱛᱚ ᱨᱮ ᱟᱫᱤᱞᱟᱵᱟᱫᱽ ᱫᱚ ᱤᱫᱽᱞᱟᱵᱟᱫᱽ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾

ᱢᱮᱥᱚᱞᱤᱛᱷᱤᱠ ᱟᱨ ᱯᱟᱞᱮᱭᱚᱞᱤᱛᱷᱤᱠ ᱚᱠᱛᱚ ᱠᱷᱚᱱ ᱜᱟᱡᱟᱲ ᱵᱤᱨ ᱜᱚᱫᱟᱵᱚᱨᱤ ᱵᱮᱥᱤᱱ (Godavari basin) ᱫᱚ ᱛᱟᱦᱮᱸ ᱠᱟᱱᱟ ᱾ ᱞᱩᱠᱡᱮᱴᱤᱯᱮᱴ (Luxettipet), ᱟᱥᱤᱯᱷᱟᱵᱟᱫᱽ (Asifabad), ᱵᱚᱛᱷ (Boath), ᱵᱷᱮᱭᱱᱥᱟ (Bhainsa) ᱟᱨ ᱱᱤᱨᱢᱟᱞ (Nirmal) ᱮᱢᱟᱱ ᱮᱞᱟᱠᱟ ᱠᱚᱨᱮ ᱞᱟᱻ (Excavations) ᱫᱚ ᱦᱩᱭ ᱞᱮᱱ ᱛᱟᱦᱮᱸᱫ ᱾

ᱟᱫᱤᱞᱟᱵᱟᱫᱽ ᱦᱚᱱᱚᱛ ᱨᱮ ᱠᱟᱠᱚᱛᱤᱭᱟ ᱵᱚᱝᱥᱚ (Kakatiya dynasty) ᱚᱠᱛᱚ ᱨᱮᱱᱟᱜ ᱛᱮᱞᱩᱜᱩ ᱠᱷᱚᱫᱟ ᱪᱤᱠᱤ ᱧᱮᱞ ᱧᱟᱢᱚᱜᱼᱟ, ᱡᱟᱦᱟᱸ ᱫᱚ ᱱᱚᱶᱟ ᱮᱞᱟᱠᱟ ᱨᱮᱱᱟᱜ ᱱᱟᱜᱟᱢ ᱢᱚᱦᱚᱛ (historical importance) ᱮ ᱥᱚᱫᱚᱨᱟ ᱾ ᱚᱠᱴᱚᱵᱚᱨ ᱒᱐᱑᱖ ᱨᱮ ᱦᱚᱱᱚᱛ ᱠᱚ ᱫᱚᱲᱦᱟ ᱛᱮ ᱵᱮᱱᱟᱣ ᱟᱹᱨᱩᱭᱮᱱ ᱡᱚᱠᱷᱟᱜ ᱟᱫᱤᱞᱟᱵᱟᱫᱽ ᱦᱚᱱᱚᱛ ᱫᱚ ᱯᱳᱱ ᱵᱷᱟᱜᱽ ᱨᱮ ᱦᱟᱹᱴᱤᱧ ᱮᱱᱟ ᱺ ᱟᱫᱤᱞᱟᱵᱟᱫᱽ ᱦᱚᱱᱚᱛ, ᱟᱥᱤᱯᱷᱟᱵᱟᱫᱽ, ᱢᱟᱧᱪᱮᱨᱤᱭᱟᱞ ᱦᱚᱱᱚᱛ ᱟᱨ ᱱᱤᱨᱢᱟᱞ ᱦᱚᱱᱚᱛ ᱾

 ᱚᱛᱱᱚ 
ᱟᱫᱤᱞᱟᱵᱟᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱭᱟᱵᱟᱛᱢᱟᱞ ᱦᱚᱱᱚᱛ, ᱮᱛᱚᱢ-ᱥᱟᱢᱟᱝ ᱨᱮ ᱪᱚᱱᱫᱽᱨᱚᱯᱩᱨ ᱦᱚᱱᱚᱛ, ᱥᱟᱢᱟᱝ ᱥᱮᱦᱮᱫ ᱨᱮ ᱟᱥᱤᱯᱷᱟᱵᱟᱫᱽ ᱦᱚᱱᱚᱛ, ᱠᱚᱧᱮ-ᱥᱟᱢᱟᱝ ᱨᱮ ᱢᱟᱧᱪᱮᱨᱤᱭᱟᱞ ᱦᱚᱱᱚᱛ, ᱠᱚᱧᱮ ᱥᱮᱦᱮᱫ ᱨᱮ ᱱᱤᱨᱢᱟᱞ ᱦᱚᱱᱚᱛ ᱟᱨ ᱯᱟᱪᱮ ᱥᱮᱦᱮᱫ ᱨᱮ ᱢᱟᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱱᱟᱫᱮᱰ ᱦᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱮᱨᱤᱭᱟ ᱫᱚ ᱔᱑᱕᱓ ᱜᱟᱺᱴ ᱠᱤᱞᱚᱢᱤᱴᱚᱨ (km²) ᱢᱮᱱᱟᱜᱼᱟ ᱾

 ᱠᱟᱹᱣᱰᱤᱭᱟᱹᱨᱤ 
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ (ᱱᱮᱛᱟᱨ ᱫᱚ ᱛᱮᱞᱮᱝᱜᱟᱱᱟ ᱯᱚᱱᱚᱛ) ᱨᱮᱱᱟᱜ ᱑᱓ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱼᱟ ᱾

ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱟᱞᱮ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱟᱞᱤᱫᱟᱵᱟᱫᱽ ᱦᱚᱱᱚᱛ ᱨᱮ ᱗᱐᱘,᱙᱗᱒ ᱦᱚᱲ ᱢᱮᱱᱟᱜᱼᱟ ᱾

ᱫᱷᱚᱨᱚᱢ 
ᱠᱷᱟᱱᱟᱯᱩᱨ ᱢᱚᱱᱰᱚᱞ ᱨᱮᱱᱟᱜ ᱵᱟᱱᱫᱟᱱᱠᱩᱨᱛᱤ ᱟᱹᱛᱩ ᱨᱮ ᱵᱩᱫᱽᱫᱷᱚ ᱟᱜ ᱢᱚᱴᱷ (ᱫᱷᱚᱨᱚᱢ ᱟᱠᱷᱲᱟ) ᱧᱟᱢ ᱟᱠᱟᱱᱟ ᱾ ᱵᱷᱟᱸᱭᱥᱟ ᱱᱟᱜᱟᱨ ᱫᱚ ᱵᱩᱫᱽᱫᱷᱚ ᱚᱠᱛᱚ ᱨᱮ ᱚᱱᱟ ᱫᱷᱚᱨᱚᱢ ᱥᱟᱶ ᱡᱚᱲᱟᱣ ᱛᱟᱦᱮᱸ ᱠᱟᱱᱟ ᱡᱟᱹᱱᱤᱡ, ᱚᱸᱰᱮ ᱢᱤᱫ ᱡᱚᱲ ᱡᱟᱸᱜᱟ ᱪᱤᱱᱦᱟᱹ ᱧᱮᱞ ᱧᱟᱢᱚᱜᱼᱟ ᱾ ᱤᱥᱞᱟᱢ ᱫᱷᱚᱨᱚᱢ ᱦᱚᱸ ᱟᱞᱤᱫᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱢᱟᱨᱟᱝ ᱫᱷᱚᱨᱚᱢ ᱞᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ